מה הסיבה לכך שעדכון גרסה מאט את המכשיר?
עדכון גרסה כולל בתוכו פיצ׳רים חדשים הדורשים שימוש במשאבים רבים יותר של המכשיר או ביותר כוח עיבוד
המסקנה הברורה ממבחן ההשוואה הנוכחי מעיד על כך שאפל דווקא לא שוכחת את מחזיקי הדגמים הישנים יותר מאחור, ומקפידה להמשיך ולתמוך באלו עם עדכוני תוכנה שוטפים שאינם פוגעים בחווית השימוש במכשיר. אבל מה בכל זאת קורה שגורם לנו להרגיש שאחרי כל עדכון הסמארטפון שלכם מגמגם יותר ויותר? יתכן שעדכון גרסה כולל בתוכו פיצ׳רים חדשים הדורשים שימוש במשאבים רבים יותר של המכשיר או ביותר כוח עיבוד. כמו כן, אפליקציות שפותחו במיוחד עבור הגרסאות החדשות, עשויות לעבוד קצת אחרת במכשירים ישנים יותר, ולא ליהנות מאופטימיזציה שאולי בוצעה על מנת להתאים את האפליקציה לגרסאות החדשות יותר ולגרום לה לעבוד חלק ומהר יותר. אגב, נימוק נוסף שלנו באופן אישי נשמע די הגיוני ונוגע להשפעה הפסיכולוגית של הדבר, גם אם בתת מודע, הנוגעת לכך שאנו יודעים שיש מכשיר חדש יותר משלנו, מה שגורם לאייפון הנוכחי שלנו, גם אם הוא נרכש רק לפני כשנה, להרגיש מיושן. בקיצור, הכל בראש?
עדכון גרסה כולל פיצ'רים חדשים הדורשים שימוש במשאבים ויותר כוח עיבוד של המכשיר, דבר שעלול לאטו.